Taɣsemɣert n usegzawal tezmer ad tili d tamatut neɣ d tamazzagt. Asegzawal i dyettawin ɣef yiwet n taɣult ( tujjya , tasnilest , … artg ), taɣsemɣert-is ad tili d tamazzagt, ur nezmir ara ad d-naf awal n taɣult-nniḍen deg-s, imeɣriyen n usegzawal-a ilaq ad ilin d imazzagen; ma d asegzawal amatu nettaf deg-s yakk awalen n waṭas n taɣultin, md. Axxam , amejjay , leqraya … ; imeɣriyen-is zemren ad ilin d imazzagen neɣ mačči d imazzagen .